google/wiki40b huggingface dataset:
परमाल रासो

परमाल रासो आदिकालीन हिंदी साहित्य का प्रसिद्ध वीरगाथात्मक रासोकाव्य है। वर्तमान समय में इसका केवल आल्ह खंड उपलब्ध है जो वीरगाथात्मक लोकगाथा के रूप में उत्तर भारत में बेहद लोकप्रिय रहा है। इसके रचयिता जगनिक हैं। वे कालिंजर तथा महोबा के शासक परमाल (परमर्दिदेव) के दरबारी कवि थे। आल्ह खंड में महोबा के दो प्रसिद्ध वीरों आल्हा और ऊदल के वीर चरित का विस्तृत वर्णन किया गया था। 
आल्हखण्ड की जगनिक द्वारा लिखी गई कोई भी प्रति अभी तक उपलब्ध नहीं हुई है। अभी इसकी संकलित की गई प्रति ही उपलब्ध है जिसका संकलन विभिन्न विद्वानों ने अनेक क्षेत्रों में गाये जाने वाले आल्हा गीतों के आधार पर किया है। इसलिए इसके विभिन्न संकलनों में पाठांतर मिलता है और कोइ भी प्रति पूर्णतः प्रमाणिक नहीं मानी गई है। इस काव्य का प्रचार-प्रसार समस्त उत्तर भारत में है। उसके आधार पर प्रचलित गाथा हिन्दी भाषा भाषी प्रान्तों के गाँव-गाँव में सुनी जा सकती है। आल्हा लोकगाथा वर्षा ऋतु में विशेष रूप से गाई जाती है।

आल्हा का संकलन व प्रकाशन

उत्तर प्रदेश के फर्रुखाबाद में १८६५ ई० में वहाँ के तत्कालीन कलेक्टर सर चार्ल्स इलियट ने अनेक भाटों की सहायता से इसे लिखवाया था। सर जार्ज ग्रियर्सन ने बिहार में (इण्डियन) एण्टीक्वेरी, भाग १४, पृष्ठ २०९, २२५ और विसेंट स्मिथ ने बुन्देलखण्ड लिंग्विस्टिक सर्वे आव इण्डिया, भाग ९, १, पृ० ५०२ में भी आल्हखण्ड के कुछ भागों का संग्रह किया था। इलियट के अनुरोध पर डब्ल्यू० वाटरफील्ड ने उनके द्वारा संग्रहीत आल्हखण्ड का अंग्रेजी अनुवाद किया था, जिसका सम्पादन ग्रियर्सन ने १९२३ ई० में किया। वाटरफील्डकृत अनुवाद "दि नाइन लाख चेन" अथवा "दि मेरी फ्यूड" के नाम से कलकत्ता-रिव्यू में सन १८७५-७६ ई० में प्रकाशित हुआ था। इस रचना के आल्हखण्ड नाम से ऐसा आभास होता है कि आल्हा सम्बंधित ये वीरगीत जगनिककृत उस बड़े काव्य के एक खण्ड के अन्तर्गत थे जो चन्देलों की वीरता के वर्णन में लिखा गया था।

आल्हखण्ड जनसमूह की निधि

साहित्य के रूप में न रहने पर भी जनता के कण्ठ में जगनिक के संगीत की वीर दर्पपूर्ण ध्वनि अनेक बल खाती हुई अब तक चली आ रही है। इतने लम्बे अन्तराल में देश और काल के अनुसार आल्हखण्ड के कथानक और भाषा में बहुत कुछ परिवर्तन हो गया है। आल्हा में अब तक अनेक नए हथियारों, देशों व जातियों के नाम भी सम्मिलित हो गए हैं जो जगनिक के समय अस्तित्त्व में ही नहीं थे। आल्हा में पुनरुक्ति की भरमार है। विभिन्न युद्धों में एक ही तरह के वर्णन मिलते हैं। अनेक स्थलों पर कथा में शैथिल्य और अत्युक्तिपूर्ण वर्णनों की अधिकता है।
आल्हखण्ड पृथ्वीराज रासो के महोबा-खण्ड की कथा से समानता रखते हुए भी एक स्वतंत्र रचना है। मौखिक परंपरा के कारण इसमें दोषों तथा परिवर्तनों का समावेश हो गया है। आल्हखण्ड में वीरत्व की मनोरम गाथा है जिसमें उत्साह और गौरव की मर्यादा सुन्दर रूप से निबाही गई है। इसने जनता की सुप्त भावनाओं को सदैव गौरव के गर्व से सजीव रखा है। आल्हखण्ड जनसमूह की निधि है।
भारतचंद्र राय

https://commons.wikimedia.org/wiki/File:Bharathchandra_Ray.jpg
मोटे अक्षरबंगाल में भारतचंद्र विद्यासुंदर (1712-1760) काव्यपरंपरा के श्रेष्ठ कवि हुए हैं।

परिचय

ईश्वरचंद्र गुप्त ने भारतचंद्र की बहुत सी रचनाओं की खोज करके उन्हें 'भारतचंद्रेर ग्रंथावली' नाम से सन्‌ 1855 ई. में पुस्तकाकार प्रकाशित किया। इसी में उन्होने उनकी खोजपूर्ण जीवनी भी प्रकाशित की है। इसके अनुसार भारतचन्द्र दक्षिण राढ़ी भुरशिट (वर्तमान हावड़ा जिला) परगने में स्थित पेड़ो वसंतपुर ग्राम के निवासी एवं मुखर्जी ब्राह्मण थे। इनके एक पूर्वपुरुष प्रतापनारायण अत्यंत प्रसिद्ध व्यक्ति थे। इनके पिता का नाम नरेंद्रनारायण एवं माता का नाम भवानी था। इनका जन्म 1712-13 ई. में हुआ था एवं मृत्यु 48 वर्ष की उम्र में सन्‌ 1760-61 में हुई थी। भारतचंद्र ने विवाहोपरांत अल्प आयु में ही गृहत्याग कर दिया और देवानंदपुर में रामचंद्र मुंशी के पास आश्रय लिया। वहीं इन्होंने संस्कृत और फारसी की शिक्षा ग्रहण की। शिक्षाकाल में ही काव्यरचना भी प्रारंभ कर दी थी। वहीं पर उन्होंने अपने आश्रयदाता के अनुरोध से सत्यनारायण संबंधी दो छोटे पांचाली काव्य लिखे थे। शिक्षा समाप्त करने के उपरांत वे घर लौट आए। इनकी पैतृक जमींदारी को बर्दवान के दीवान ने आत्मसात्‌ कर लिया था। भारतचंद्र उसे छुड़ाने राजदरबार गए। वहाँ से वैष्णव धर्म ग्रहण करके वृंदावन की ओर चल दिए। राह से एक आत्मीय उन्हें लौटा आया। कुछ दिनों के बाद वे गृहत्याग करके जीविका की खोज में चल दिए। नवद्वीप के राजा कृष्णचंद्र राय ने उन्हें अपने यहाँ आश्रय दिया। मूलाजोड़े नामक ग्राम में उन्हें जमीन इत्यादि देकर उन्हें अपना सभाकवि बनाया। इनके तीन पुत्र थे परीक्षित, रामतनु और भगवान्‌।

रचनाएँ

भारतचंद्र के नाम से कई एक छोटी, बड़ी रचनाएँ प्राप्त हैं। इनकी सुप्रसिद्ध रचना 'अन्नदामंगल' अथवा 'अन्नपूर्णामंगल' है। इसकी रचना राजा कृष्णचंद्र राय की आज्ञा से हुई थी। इसमें तीन स्वतंत्र उपाख्यान हैं। इस काव्य में कई गीत बड़े सुंदर हैं।
भारतचंद्र ने 'नागाष्टक' एवं 'गंगाष्टक' नाम की दो रचनाएँ संस्कृत में की थीं। रसमंजरी नाम से एक नायक-नायिका-भेद संबंधी अनुवाद ग्रंथ भी प्राप्त है।
भारतचंद्र अत्यंत सुंदर कविता करते थे। शब्दचयन, छंदों का प्रवाह अलंकारों का प्रयोग, उक्तिचातुर्य सबको लेकर इनकी काव्यप्रतिभा विकसित हुई है। इनकी उक्तियाँ काफी प्रचलित हैं। प्राचीन काव्यों की विषयपरंपरा के प्रतिकूल इन्होंने नए विषयों, जैसे वर्षा, वसंत, वासना इत्यादि पर कविता की है। इनके परिवर्ती कवियों पर इनका बहुत प्रभाव है।
अच्युतानन्द

अच्युतानन्द दास 16वीं सदी के कवि, द्रष्टा और उड़ीसा, के वैष्णव संत थे। कहते हैं कि उन्हें भूत, वर्तमान एवं भविष्य देखने की शक्ति प्राप्त थी। वे महान लेखक थे। वे उन पाँच व्यक्तियों में से थे जिन्होने संस्कृत ग्रन्थों का स्थानीय भाषाओं में अनुवाद करके पूर्वी भारत में आध्यात्मिक क्रान्ति ला दी। उनका ओड़िया भाषा में रचित ग्रन्थ "शून्यसंहिता" प्रसिद्ध है।
पुडिंग

पुडिंग शब्द अक्सर एक मिष्टान्न को संदर्भित करता है, लेकिन इसका प्रयोग किसी नमकीन पकवान के संदर्भ में भी किया जा सकता है।
संयुक्त राज्य अमेरिका में, पुडिंग विशिष्ट रूप से दूध से बनी एक मिठाई को सूचित करता है, जो कि अंडे से बनने वाले कस्टर्ड के समान ही होती है, हालांकि इसका प्रयोग अन्य प्रकारों, जैसे ब्रेड या चावल के पुडिंग के संदर्भ में भी किया जा सकता है।
यूनाइटेड किंगडम तथा कुछ कॉमनवेल्थ देशों में, पुडिंग शब्द का प्रयोग गाढ़ी, काफी हद तक एक समान स्टार्च- या दुग्ध-आधारित मिठाइयों, जैसे चावल के पुडिंग और क्रिसमस पुडिंग के संदर्भ में, अथवा अनौपचारिक रूप से, मुख्य भोजन के बाद परोसे जाने वाले किसी भी मीठे पकवान के लिये किया जाता है। इस शब्द का प्रयोग नमकीन पकवानों के लिये भी किया जाता है, जैसे यॉर्कशायर पुडिंग, ब्लैक पुडिंग, पशु-चर्बी से बने (suet) पुडिंग तथा स्टीक व किडनी पुडिंग.
माना जाता है कि पुडिंग शब्द फ्रांसीसी शब्द बॉडिन (boudin) से बना है, जिसकी उत्पत्ति लैटिन भाषा के शब्द बॉटेलस (botellus), अर्थात “मांस से भरी हुई छोटी वस्तु”, से हुई है, जो कि मध्यकालीन यूरोपीय पुडिंग में प्रयुक्त लिपटे हुए मांस को संदर्भित करता है।

भुने हुए, भाप से पके हुए और उबले हुए पुडिंग

मूलतः पुडिंग का निर्माण किसी अन्न उत्पाद या बांधने वाले किसी अन्य पदार्थ, जैसे मक्खन, आटा, दाल, अंडे, पशु-चर्बी आदि के साथ विभिन्न घटकों को मिलाकर एक ठोस पदार्थ के रूप में किया जाता था। ये पुडिंग भुने हुए, भाप से पके हुए या उबले हुए होते हैं।
इसके घटकों के आधार पर ऐसे पुडिंग को मुख्य पकवान के एक भाग के रूप में या एक मिष्टान्न के रूप में परोसा जा सकता है।
उबला हुआ पुडिंग अठारहवीं और उन्नीसवीं शताब्दियों में रॉयल नेवी के जहाजों पर एक आम मुख्य भोज्य-पदार्थ हुआ करता था। पुडिंग का प्रयोग एक मुख्य पकवान के रूप में किया जाता था, जिसमें आटे और पशु चर्बी का दैनिक भोजन बनाया जाता था।

पशु-चर्बी से बना पुडिंग (Suet pudding)

भाप पर पकी हुई पाई (pies), जो कि पशु-चर्बी से बनी पेस्ट्री के भीतर भरी सामग्री से बनी होती है, को भी पुडिंग कहा जाता है। ये मीठी या नमकीन हो सकती हैं और इनमें स्टीक या किडनी पुडिंग जैसे पकवान शामिल होते हैं।

मलाईदार पुडिंग

दूसरे और नए प्रकार के पुडिंग में चीनी, दूध और गाढ़ापन लाने वाले किसी पदार्थ, जैसे मकई का आटा, जिलेटिन, अंडे, चावल या साबूदाना को मिलाकर एक मीठा, मलाईदार पदार्थ बनाया जाता है। ये पुडिंग किसी डेगची (saucepan) या डबल बॉइलर (double boiler) में किसी स्टोव पर धीमी आंच पर पकाकर बनाए जाते हैं या किसी ओवन, अक्सर एक बैन-मैरी (bain-marie), में भुने जाते हैं। ये पुडिंग स्टोव पर बहुत जल्दी जल जाते हैं, इसलिये अक्सर एक डबल बॉइलर का प्रयोग किया जाता है; इस समस्या से बचने और मिश्रण को घोलने की आवश्यकता को कम करने के लिये अक्सर एक माइक्रोवेव ओवन का प्रयोग किया जाता है।
मलाईदार पुडिंग को अक्सर ठंडा करके परोसा जाता है, लेकिन कुछ पुडिंग, जैसे ज़ैबाग्लियोन (zabaglione) और चावल के पुडिंग, गर्म भी परोसे जा सकते हैं। इन्स्टंट पुडिंग को उबालने की आवश्यकता नहीं होती और इसलिये उन्हें बहुत जल्दी बनाया जा सकता है। उत्तरी अमेरिका में क्राफ्ट फूड्स (Kraft Foods), अपने जिलेटिन मिष्टान्न ब्राण्ड जेल-ओ (Jell-O) के अंतर्गत, पुडिंग मिश्रणों और तैयार पुडिंग का मुख्य उत्पादक है।
पुडिंग की यह शब्दावली उत्तरी अमेरिका और कुछ यूरोपीय देशों, जैसे नीदरलैंड्स, में आम है, जबकि ब्रिटेन में, अंडे से गाढ़े किये गए पुडिंग को कस्टर्ड तथा स्टार्च से गाढ़े किये गये पुडिंग को ब्लैमॉन्ज (blancmange) कहा जाता है।
ज्वालाप्रसाद

राजा ज्वालाप्रसाद (१८७२ ईo - १६ सितंबर १९४४) भारत के प्रसिद्ध इंजीनियर एवं काशी हिंदू विश्वविद्यालय के प्रत्युपकुलपति (सन् १९३६) थे।

परिचय

ज्वालाप्रसाद का जन्म १८७२ ईo में उत्तर प्रदेश के बिजनौर जिले के मंडवार कस्बे में हुआ था। टॉमसन सिविल इंजीनियरिंग कॉलेज (वर्तमान आईआईटी रूड़की), रुड़की, से आपेन इंजीनियरी की परीक्षा प्रथम श्रेणी में उत्तीर्ण की और सर्वप्रथम रहे। सर्वप्रथम स्थान प्राप्त करने के कारण इन्हें कौंसिल ऑव इंडिया तथा टॉमसन पुरस्कार और गणित में प्रथम होने के कारण काटेल स्वर्णपदक मिला।
आपने प्रथम और द्वितीय दिल्ली दरबार की तैयारियों में कार्य किया। कुछ दिनों तक आपने पटियाला राज्य में कार्यपालक इंजीनियर के पद पर कार्य किया। यहाँ पर आप आर्यसमाज सभा के अध्यक्ष भी थे। १० अक्टूबर १९०९ ईo, को पटियाला में राजद्रोह के अपराध में गिरफ्तार कर लिए गए और इन्हें पटियाला छोड़ने की आज्ञा दी गई। पर बाद में इन्हें निर्दोष घोषित किया गया और उत्तर प्रदेश सरकार ने इन्हें फतेहपुर का कार्यपालक इंजीनियर नियुक्त किया। काशी हिंदूविश्वविद्यालय के भवनों के निर्माण के लिये सन् १९१६ में इनकी सेवाएँ प्रतिनियुक्ति (डेप्युटेशन) पर माँग ली गई थीं। विश्वविद्यालय के भवनों पर भारतीय स्थापत्य का जो प्रभाव दृष्टिगत होता है वह सब इन्हीं की सूझबूझ का परिणाम है।
१९२४ ईo में इन्होंने जलविद्यत् एवं नलकूप योजनाएँ बनाईं और वे सरकार द्वारा स्वीकृत कर ली गईं। शारदा नहर योजना में भी इन्होंने योगदान दिया। आपने ही काली नदी तथा रामगंगा से जलविद्युत् द्वारा पानी चढ़ाने का विचार विकसित किया था।
उत्तर प्रदेश के मुख्य इंजीनियर तथा सिंचाई विभाग के सहसचिव पद पद छह वर्षों तक कार्य करने के पश्चात् १९३१ ईo में आप सरकारी सेवा से निवृत्त हुए। सरकार ने सन् १९३२ में इन्हें 'राजा' की उपाधि से विभूषित किया। इसके बाद इन्होंने अपना बहुत समय कृषिकार्य और चीनी उद्योग में लगाया। गंगा और मालिनी नदी के संगम पर धपुर्मर नगरी की स्थापना की और उसे सभी आधुनिक सुख सुविधाओं से परिपूर्ण बनाया। अनेक प्रकार के उन्नत बीज इन्होंने तैयार किए। काशी हिंदू विश्वविद्यालय के अर्थसचिव और प्रत्युपकुलपति पद पर रहकर, आपने इसकी चिरस्मरणीय सेवाएँ की थीं। काशी के मणिकर्णिका तथा हरिश्चंद्र घाट के सुधार में इनका महत्वपूर्ण योगदान था। उत्तर प्रदेश के अनेक सार्वजनिक भवनों के निर्माण में इनका हाथ था। १६ सितंबर १९४४ ईo को इनका देहावसान हो गया।
बांटू भाषा परिवार

बांटू भाषाएँ (Bantu languages) नाइजर-कांगो भाषा परिवार की एक उपशाखा है जिसमें अफ़्रीका के महाद्वीप के दक्षिणी भाग में बोले जाने वाली लगभग २५० भाषाएँ हैं। यह सारी कैमरुन देश के पूर्व और दक्षिण में बोली जाती हैं। इस भाषा परिवार में स्वाहिली भाषा भी आती है जो आठ राष्ट्रों में ८ करोड़ से ज़्यादा लोग बोलते हैं। इस परिवार की अन्य भाषाओँ में शोना भाषा (१.४ करोड़ मातृभाषी), ज़ूलू भाषा (१ करोड़) और कोसा भाषा भी शामिल हैं। माना जाता है कि आज से २५००-३००० वर्ष पूर्व नाइजीरिया या कैमरून के इलाक़े में आदिम-बांटू भाषा बोली जाती थी। इसे बोलने वाले हज़ारों सालों में उप-सहारा अफ़्रीका में फैलकर बस गए और आदिम-बांटू की बहुत सी संतान भाषाएँ ही अब परिवार की भिन्न-भिन्न सदस्य हैं।
बिलाल यासीन

बिलाल यासीन एक राजनीतिज्ञ है पाकिस्तान के राष्ट्रीय विधानसभा में | वह NA-120 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
वर्षा

वर्षा के प्रकार

वर्षा तीन प्रकार की होती है :

संवहनीय वर्षा (Convectional rain)

[[चित्र:Konvektionsregen.jpg|right|thumb|200px|संवहनीय वर्ष में प्राय: प्रति दिन होती है। भूमध्यरेखा पर अधिक गरमी पड़ने से समुद्रों से प्रचुर मात्रा में जलवाष्प बनकर वायु में मिला करता है; गरमी और वाष्प के
कारण आर्द्र वायु हल्की होकर ऊपर उठती है और इसका स्थान ग्रहण करने के लिए अन्य हवाएँ आती रहती हैं। वायु ऊपर जाकर ठंडी होती है तथा फैलती है। वाष्प की मात्रा अधिक होने से ओसांक तक पहुंचने के लिए ताप को कम गिरना पड़ता है। अत: वाष्प शीघ्र जल का रूप ले लेता है और प्रति दिन प्राय: दो बजे के बाद घनघोर वर्षा होती है। इस वर्षा को संवहनीय वर्षा कहते हैं।

पर्वतकृत वर्षा (Orographical rain)

वाष्प से भरी हवाओं के मार्ग में पर्वतों का अवरोध आने पर इन हवाओं को ऊपर उठना पड़ता है जिससे पर्वतों के ऊपर जमे हिम के प्रभाव से तथा हवा के फैलकर ठंडा होने के कारण हवा का वाष्प बूँदों के रूप में आकर धरातल पर बरस पड़ता है। ये हवाएँ पर्वत के दूसरी ओर मैदान में उतरते ही गरम हो जाती हैं और आसपास के वातावरण को भी गरम कर देती है। विश्व के अधिकतर भागों में इसी प्रकार की वर्षा होती है। मानसूनी प्रदेशों (भारत) में भी इसी प्रकार की वर्षा होती है। इस वर्षा को पर्वतकृत वर्षा कहते हैं।

चक्रवातीय वर्षा (Cyclonic rain)

इस प्रकार की वर्षा गर्म और शीतल वायुराशियों के आपस में मिलने से होती है, क्योंकि हल्की गरम वायु ऊपर उठती है तथा भारी शीतल वायु नीचे बैठती है। अत: ऊपर उठनेवाली वायु ठंडी होकर वर्षा करने लगती है। इस प्रकार वर्षा प्राय: शीतोष्ण कटिबंध में हुआ करती है।

वर्षामापन

किस स्थान पर कितनी वर्षा हुई है, इसे मापने के लिए एक यंत्र काम में लाया जाता है, जिसे वर्षामापी (Rain gauge) कहते हैं। इसे एक निश्चित समय में तथा निश्चित स्थान पर वर्षा में रखकर पानी के बरसने की मात्रा को माप लिया जाता है।
वर्षामापी कई तरह का होता है। वर्षा अधिकतर इंच या सेंटीमीटर में मापी जाती है। वर्षामापी एक खोखला बेलन होता है जिसके अंदर एक बोतल रखी रहती है और उसके ऊपर एक कीप लगा रहता है। वर्षा का पानी कीप द्वारा बोतल में भर जाता है तथा बाद में पानी को मापक द्वारा माप लिया जाता है। इस यंत्र को खुले स्थान में रखते हैं, ताकि वर्षा के पानी के कीप में गिरने में किसी प्रकार की रुकावट न हो।
फशिअल आइडेंटिफिकेशन

फेशिअल आइडेंटिफिकेशन (facial identification)

फेशिअल आइडेंटिफिकेशन वह तकनीकहै जिसकी सहायता से मनुष्यों को उनके चेहरे की विशेषताओं द्वारा मनुष्यों को पहचाना जाता है।
केताकी, देव

यह केताकी देव प्रखण्ड का एक छोटा सा शहर है।
आचार्य रामदेव

आचार्य रामदेव (जन्म: ३१ जुलाई १८८१ - मृत्यु: ९ दिसम्बर १९३९) आर्यसमाज के नेता, शिक्षाशास्त्री, इतिहासकार, स्वतन्त्रता-संग्राम सेनानी एवं महान वक्ता थे। उन्होने भारतीय इतिहास के सम्बन्ध में मौलिक अनुसन्धान कर हिन्दी में अपना प्रसिद्ध ग्रन्थ भारतवर्ष का इतिहास प्रकाशित किया। आचार्य रामदेव जी ने १९२३ में देहरादून में कन्या गुरुकुल की स्थापना की जो 'कन्या गुरुकुल महाविद्यालय' नाम से जाना जाता है तथा गुरुकुल कांगड़ी विश्वविद्यालय का भाग है।

परिचय

आचार्य रामदेव का जन्म पंजाब प्रान्त में होशियारपुर जिले के बजवाड़ा ग्राम में हुआ था। उनके पिता का नाम लाला चन्दूलाल था। वे अध्यापक थे, अत: उन्होंने अपने पुत्र की शिक्षा की व्यवस्था सुचारु रूप से की। १५ वर्ष की आयु में रामदेव जी ने मैट्रिक की परीक्षा उत्तीर्ण की और डी.ए.वी. कॉलेज लाहौर में अध्ययनार्थ प्रविष्ट हुए। उन दिनों गुरुकुल दल और कॉलेज दल में मतभेद पराकाष्ठा पर थे। रामदेव की सहानभूति गुरुकुल दल की और होने के कारण उन्हें कॉलेज से निष्कासित कर दिया गया। ऐसे कठिन समय में उन्हें महात्मा मुंशीराम जी ने सहारा दिया। मुंशीराम ने उन्हें आर्य प्रतिनिधि सभा पंजाब की साप्ताहिक पत्रिका (आर्यपत्रिका) का उपसम्पादक बना दिया। उन्होंने १९०४ में बी.ए. और १९०५ में सेण्ट्रल कॉलेज लाहौर से बी.टी. की परीक्षा उतीर्ण की।
महात्मा मुंशीराम ने आचार्य रामदेव को गुरुकुल कांगडी में मुख्य अध्यापक के पद पर नियुक्त किया। शिक्षाशास्त्र के मर्मज्ञ आचार्य रामदेव ने गुरुकुल की व्यवस्था, पाठ्यपद्धति, तथा शिक्षा प्रणाली में अनेक सुधार किये। संस्कृत और वेद तथा आर्ष ग्रन्थों के साथ साथ अर्थशास्त्र, इतिहास, राजनीति, गणित, अंग्रेजी तथा विज्ञान भी पाठ्यक्रम में मिलाये गये। इन परिवर्तनों की वजह से गुरुकुल कांगडी ने एक विश्वविद्यालय का दर्जा हासिल किया। रामदेव १९३२ में देश के स्वाधीनता संग्राम में कूद पड़े। पंजाब में कांग्रेस आन्दोलन के सर्वाधिकारी रहे और कारावास भी भोगा। १९३६ में होनेवाले "कांफ्रेंस ऑफ लिविंग रिलीजन्स" में सम्मिलित होने का निमन्त्रण प्राप्त कर आप उसमे जाने के लिये तैयार हुए परन्तु पक्षाघात का आक्रमण होने के कारण यह यात्रा रुक गयी। ९ दिसम्बर १९३९ को लगभग तीन वर्ष की अस्वस्थता के पश्चात् देहरादून में उनका निधन हुआ।
साहिबजादा मुहम्मद महबूब सुल्तान

साहिबजादा मुहम्मद महबूब सुल्तान एक राजनीतिज्ञ है पाकिस्तान के राष्ट्रीय विधानसभा में। वह NA-91 निर्वाचन क्षेत्र का प्रतिनिधित्व करता है पाकिस्तानी पंजाब के लिए।
यूरोकॉप्टर एएस३६५

बनावट

एएस365 एक दो-इंजन वाला हेलीकॉप्टर है जो लंबी दूरी की यात्रा करने में सक्षम है, और एक उच्च परिवेश के तापमान या महत्वपूर्ण ऊंचाई के स्थानों में संचालन के लिए अनुकूल है। एएस365 आमतौर पर टर्बोमेका एरियल टर्बोशाफ्ट इंजनों की एक जोड़ी द्वारा संचालित होता है; बाद के वेरिएंट में, ये फैडेक(FADEC ) इकाइयों से लैस हैं, जो एक स्वचालित स्टार्ट-अप अनुक्रम और एक प्रशिक्षण मोड जैसी अतिरिक्त कार्यक्षमता प्रदान करते हैं। इंजन दो अलग-अलग प्रसारणों के माध्यम से रोटरक्राफ्ट के फोल्डेबल स्टारफ्लेक्स मुख्य रोटर और इसके फेनेस्ट्रॉन एंटी-टॉर्क टेल रोटर को चलाते हैं; ये गियरबॉक्स दो अलग-अलग हाइड्रोलिक सिस्टम के साथ-साथ आपातकालीन उपयोग के लिए स्टैंड-बाय हाइड्रोलिक सिस्टम से भी जुड़े होते हैं, जैसे कि लैंडिंग गियर नीचे करना। विद्युत शक्ति स्टार्टर जनरेटर और कैडमियम-निकल मुख्य बैटरी की एक जोड़ी द्वारा प्रदान की जाती है, एक आपातकालीन बैटरी भी मौजूद है।
रोटरक्राफ्ट के मुख्य धड़ में केबिन क्षेत्र, एक अलग सामान डिब्बे और एक वापस लेने योग्य ट्राइसिकल लैंडिंग गियर की व्यवस्था शामिल है; मुख्य केबिन तक पहुंचने के लिए कुल चार पारंपरिक दरवाजे आम तौर पर स्थापित किए जाते हैं, जिन्हें वैकल्पिक रूप से एक 'सिंगल क्लैमशेल एयर सीढ़ी' प्रवेश द्वार से बदला जा सकता है। रोटरक्राफ्ट के विभिन्न भागों को मिश्रित सामग्रियों से बनाया जाता है, जैसे कि रोटर ब्लेड जो कार्बन फाइबर से बने होते हैं, अन्य सामग्री धड़ के भागों में उपयोग की जाती है। ढाँचा में जंग-रोधी सुरक्षा होती है और इसे स्थापित करने के लिए वैकल्पिक होइस्ट या कार्गो स्लिंग के लिए संरचनात्मक रूप से प्रबलित किया जाता है, रोटोक्राफ्ट की बाहरी सतह पर विभिन्न अन्य "मूरिंग" और ग्रिपिंग पॉइंट भी फिट किए जा सकते हैं। राडार के विभिन्न प्रकार और मॉडल एएस365 की नाक में लगाए जा सकते हैं।
इस के स्टारफ्लेक्स मुख्य रोटर और फेनेस्ट्रॉन पूंछ का संयोजन बोर्ड पर उन लोगों के लिए कम शोर और कम कंपन वाली उड़ान का अनुभव प्रदान करता है; एयरबस हेलीकॉप्टरों ने एएस365 एन3 के ध्वनि उत्सर्जन का दावा किया है जो कि अंतर्राष्ट्रीय नागरिक उड्डयन संगठन (ICAO) के मानकों से 3.1 डेसीबल नीचे है, जिससे यह अपनी श्रेणी का सबसे शांत हेलीकॉप्टर बन गया है। एएस365 श्रेणी ए की शर्तों के तहत समुद्र सतह से पूर्ण भार के साथ उड़ान भर सकता है। मुख्य केबिन क्षेत्र को पुन: कॉन्फ़िगर करने योग्य बनाया गया है, एक सुविधा जिसे आपातकालीन चिकित्सा सेवा (ईएमएस) और खोज और बचाव (एसएआर) ऑपरेटरों को बढ़ावा दिया जाता है। यह साधारण  लेआउट में, केबिन दो पायलटों के अलावा 12 यात्रियों को समायोजित कर सकता है; वीआईपी लेआउट में सात यात्रियों को समायोजित किया जा सकता है। हेलीकॉप्टर के दोनों ओर बड़े स्लाइडिंग दरवाजों के माध्यम से केबिन तक पहुंच है, यात्रियों की बोर्डिंग को आसान बनाने के लिए आमतौर पर बिल्ट-इन बोर्डिंग स्टेप्स स्थापित किए जाते हैं।
अनिता हंसबो

अनीता हंसबो (जन्म 1960)  एक स्वीडिश गणितज्ञ और अकादमिक प्रशासक हैं, जोन्कोपिंग विश्वविद्यालय के पूर्व रेक्टर या अध्यक्ष हैं।

शिक्षा और प्रारंभिक कैरियर

हंसबो ने अपनी पीएचडी  2000 में गोथेनबर्ग विश्वविद्यालय से अर्जित की। उनका शोध प्रबंध, कुछ परिणाम विच्छेदित रैखिक पैराबोलिक समीकरणों में चौरसाई से संबंधित , विदर थॉमी द्वारा पर्यवेक्षण किया गया था।  
जोन्कोपिंग विश्वविद्यालय में आने से पहले, हंसबो ने यूनिवर्सिटी ऑफ़ गोथेनबर्ग, चाल्मर्स यूनिवर्सिटी ऑफ़ टेक्नोलॉजी , कार्लस्टेड यूनिवर्सिटी और यूनिवर्सिटी वेस्ट में पढ़ाया । वह 1990 के दशक में यूनिवर्सिटी वेस्ट आई, और 2004 में वहां कुलपति बनीं।

यांगचोपिंग

वह 2007 में यूनिवर्सिटी डायरेक्टर के रूप में  चली गईं, 2009 में एक्टिंग रेक्टर बन गईं और 2010 में यूनिवर्सिटी की रेक्टर के रूप में स्थापित हुईं।  
विश्वविद्यालय के प्रमुख के रूप में, उन्होंने होग्स्कोलन आई जोंकोपिंग से इसके अंग्रेजी अनुवाद, जोन्कोपिंग यूनिवर्सिटी  के आधिकारिक नाम परिवर्तन की अध्यक्षता की।  हालांकि, विश्वविद्यालय की शक्ति संरचना को केंद्रीयकृत करने के लिए उसकी आलोचना की गई थी।  
2016 में वह पुरानी थकान के लिए विश्वविद्यालय से छुट्टी पर चली गईं, और उन्होंने घोषणा की कि वे गणित के प्रोफेसर के रूप में अपनी स्थिति को बनाए रखते हुए, जून 2018 से प्रभावी के रूप में सेवानिवृत्त हुई।
नागा पर्वत

नागा पर्वत शृंखला, जिन्हें नागा पहाड़ियाँ भी कहते हैं, भारत और बर्मा म्यान्मार की सीमा पर लगने वाली पर्वत शृंखला है। इसकी ऊँचाई लगभग 3,825 मीटर (12,549 फीट) है। यह जटिल पहाड़ प्रणाली का एक भाग है जिसमें से कुछ भाग भारतीय राज्य नागालैण्ड में तथा बर्मा में आते हैं।
ब्रितानी राज्य के दौरान इनमें से अधिकतर पहाड़ी क्षेत्र नागा हिल्स जिले के अन्तर्गता आता थी।
शब्द "नागा", नागा लोगों के लिए काम में लिया जाता है जिसे बर्मी भाषा में "नागा" अथवा "नाका" कहा जाता है और इसका अर्थ "छेदे हुये कान वाले लोगों" के साथ जोड़ा जाता है।
ब्रितानी भारत में नागा पर्वत शृंखला का एक भाग १८६६ में एक जिलें में कर दिया गया। नागा हिल्स जिले की सीमायें धीरे-धीरे बढ़ती चली गयी और इसमें और अधिक नागा प्रजातियों को शामिल किया गया जैसे एयोस अथव एओ नागा (१८८९), सेमास (१९०४) और कोन्याक (१९१०)। सन् १९१२ में इस जिले को असम प्रान्त का जिला घोषित कर दिया गया। भारत के विभाजन के समय इसका ट्वेनसांग जिले में विलय कर दिया गया जिससे १९६३ में नागालैण्ड राज्य निर्मित किया गया।
फतेहपुर प्रखण्ड (गया)

यातायात

मेयारी पंचायत मे आदर्श स्थल ग्राम हरीदत बिग्हा है'==
सिंग (2016 अमेरिकी फ़िल्म)

उत्पादन

जनवरी 2014 में, यह घोषणा की थी कि गर्थ जेनिंग्स लिखना होगा और प्रत्यक्ष एक एनिमेटेड कॉमेडी फिल्म के लिए यूनिवर्सल पिक्चर्स और रोशनी मनोरंजन, के बारे में "साहस के लिए, प्रतियोगिता और ले जाने के एक धुन," जो मूल रूप से शीर्षक था दोपहर का भोजन, और फिर retitled के रूप में गाते हैं.

ध्वनि

इस फिल्म का साउंडट्रैक २१ दिसंबर २०१६ को जारी हुआ था.

रिलीज

लगभग पूरी बन चुकी फिल्म को ११ सितम्बर २०१६ पर टोरंटो अन्तर्राश्ट्रिए फिल्म फेस्टिवल में प्रदर्शित किया गया था. यूनिवर्सल स्टूडियोज ने इस फिल्म को दिसंबर २१,२०१६ पर जारी किया था.

बॉक्स ऑफिस

अभी तक, ३० अप्रैल २०१७ , 'सींग' ने २७०.३ मिलियन डॉलर की कमाई अमेरिका और कनाडा के अंतर्गत की, साथ ही ३५७.७ मिलियन डॉलर इसने अन्य देशो में कमाया. कुल मिला कर ६२८ मिलियन डॉलर की कमाई की. डेडलाइन.कॉम ने इसे अब तक की ७थ सबसे ज्यादा प्रॉफिट कमाने वाली फिल्म का ख़िताभ दिया है. 30 अप्रैल 2017 तक 

सीक्वल

यूनिवर्सल और इल्लुमिनाशन ने दिसंबर २५, २०२० को फिल्म की अगली कड़ी की घोषणा की है.
मुकुट

मुकुट तथा ताज वह होता है जो राजा एवं रानियाँ तथा देव एवं देवी सिर पे पहनते हैं अपने शक्ति और राज के सत्य दिखाने के लिए। यह प्रायः बहुमूल्य धातु (जैसे सोना तथा चांदी) से बना होता है। कला में, देवदूत राजा को मुकुट पहनाते हुए अक्सर दिखाया जाता है। मुकुट पे प्रायः मणि लगाये होते हैं।
रसूलपुर ब्यौहरा

रसूलपुर ब्यौहरा
रसूलपुर ब्यौहरा उत्तर प्रदेश के आज़मगढ़ जिले का एक गाँव है। यह गाँव भारत के उत्तर प्रदेश के आज़मगढ़ जिले में स्थित है है। इंद्रदेव यादव ने 'मुबारकपुर' के'रसूलपुर ब्यौहरा' नामक स्थान पर इसे बसाया था। यह गाँव आज़मगढ़ से 20 किमी की दूरी पर स्थित है।
भारत के उत्तर प्रदेश राज्य के आज़मगढ़ जिले के सदर तहसील के सठियांव ब्लाक का यह गांव रसूलपुर ब्यौहरा हैं,जिसमे कई जातियो के लोग रहते हैं जिसमे यादव, हरिजन, नट,व मुस्लिम भी है रसूलपुर ब्यौहरा गाव अपने आप में बहुत ही महान है जिसमे आपस मे भाई चारगी देखते ही बनती है यहाँ की सभ्यता औऱ संस्कृति ही दूसरे गाँवो से अलग है।
        बृजेश यादव (BrY)
समुराई

समुराई जापान के परंपरागत योद्घा वर्ग हैं। ये बुशीदो नामक आचार सन्हिता का पालन करते हैं। बेहद स्वामिभ्क्त होते हैं। अपमान के बजाय मृत्यु को पहला विकल्प देते है। ये झेन धर्म का पालन करते हैं। ‍
बिहार सरकार

बिहार सरकार

बिहार राज्य भारतीय गणराज्य के संघीय ढाँचे में द्विसदनीय व्यवस्था के अन्तर्गत आता है। राज्य का संवैधानिक मुखिया राज्यपाल है लेकिन वास्तविक सत्ता मुख्यमंत्री और मंत्रीपरिषद के हाथ में होता है। विधानसभा में चुनकर आनेवाले विधायकों द्वारा मुख्यमंत्री का चुनाव पाँच वर्षों के लिए किया जाता है जबकि राज्यपाल की नियुक्ति भारत के राष्ट्रपति के द्वारा की जाती है। प्रत्यक्ष चुनाव में बहुमत प्राप्त करनेवाले राजनीतिक दल अथवा गठबंधन के आधार पर सरकार बनाए जाते हैं। उच्च सदन या विधान परिषद के सदस्यों का चुनाव अप्रत्यक्ष ढंग से ६ वर्षों के लिए होता है।
फाल्गुन शुक्ल अष्टमी

फाल्गुन शुक्ल अष्टमी भारतीय पंचांग  के अनुसार बारहवें माह की आठवी तिथि है, वर्षान्त में अभी २२ तिथियाँ अवशिष्ट हैं।
महेशपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

महेशपुर उपजिला बांग्लादेश के दक्षिण-पश्चिमी भाग में, खुलना विभाग के झिनाइदह जिले में स्थित है।